Funnet ble gjort i 1994, på én meters dyp ved Hummervikholmen utenfor Søgne vest for Kristiansand. Det ble oppdaget av en hytteeier som ryddet sjøbunnen. Han fant det han først trodde var en krukke, men som viste seg å være hodeskallen til en steinalderkvinne. Nærmere undersøkelse på stedet gav funn av rester etter minst tre, men kanskje så mange som fem mennesker, alle sannsynligvis kvinner.